**საქართველოს ბანკის ობიექტების სამშენებლო და სარემონტო სამუშაოები (გენერალური ხელშეკრულება)**

|  |  |
| --- | --- |
| გამოცხადების თარიღი:  დასრულების თარიღი: | 15 ოქტომბერი, 2020  5 ნოემბერი, 2020 (15:00 საათი) |
| საკონტაქტო პირი | მარიამ ნაკაშიძე  [mnakashidze@bog.ge](mailto:mnakashidze@bog.ge)  +995 599 358 444 |

**ტენდერი**

**საქართველოს ბანკის ობიექტების სამშენებლო და სარემონტო სამუშაოები (გენერალური ხელშეკრულება)**

სარჩევი

[შესავალი: 2](#_Toc53650275)

[ნაწილი N1 - ინსტრუქციები ტენდერში მონაწილეთათვის 3](#_Toc53650276)

[ნაწილი N2 - შეფასებისა და კვალიფიკაციის კრიტერიუმები 5](#_Toc53650277)

[ნაწილი N3 - ტენდერის პროცედურა 7](#_Toc53650278)

[ნაწილი N4 - კონტრაქტის ძირითადი პირობები 9](#_Toc53650279)

[დანართი N1: ფასების ცხრილი 13](#_Toc53650280)

[დანართი N2: საბანკო რეკვიზიტები 14](#_Toc53650281)

[დანართი N3: დამატებითი მოთხოვნები მასალებთან და სამუშაოს ორგანიზებასთან დაკავშირებით 15](#_Toc53650282)

# შესავალი:

ტენდერი ცხადდება გამარჯვებულთან გენერალური ხელშეკრულების გაფორმების მიზნით, რომლის მიხედვითაც განისაზღვრება ცალკეული პროექტების/დავალების შესრულების ფარგლებში მხარეთა შორის თანამშრომლობის ძირითადი პირობები (შემდგომში - ხელშეკრულება).

წინამდებარე ტენდერის შედეგებიდან გამომდინარე, შესაძლოა გაფორმდეს ერთზე მეტი გენერალური ხელშეკრულება.

ამასთან ურთიერთთანამშრომლობის საორიენტაციო საერთო ვადა შეადგენს 12 (თორმეტი) თვეს, ხოლო ხელშეკრულების ფარგლებში შესასრულებელი კონკრეტული პროექტის/დავალების შესრულების ვადა განისაზღვრება ბანკის ზეპირად ან წერილობით (მათ შორის ელექტრონული ფოსტით) წარდგენილი მოთხოვნის შესაბამისად.

# ნაწილი N1 - ინსტრუქციები ტენდერში მონაწილეთათვის

|  |  |  |
| --- | --- | --- |
| 1.1 | ტენდერის დასახელება: | საქართველოს ბანკის ობიექტების სამშენებლო და სარემონტო სამუშაოები (გენერალური ხელშეკრულების გაფორმების მიზნით) |
| 1.2 | შემსყიდველი კომპანია: | სს საქართველოს ბანკი (შემდგომში „ბანკი“) |
| 1.3 | სატენდერო წინადადების ენა: | სატენდერო წინადადება წარმოდგენილი უნდა იყოს: ქართულ ენაზე |
| 1.4 | წინადადებების წარმოდგენა: | სატენდერო წინადადება წარმოდგენილი უნდა იყოს: ელექტრონულად, tenders.ge-ს პორტალის მეშვეობით |
| 1.5 | სატენდერო წინადადების ვალუტა: | სატენდერო წინადადება წარმოდგენილი უნდა იყოს:  ეროვნული ვალუტა (ლარი) |
| 1.6 | შესყიდვის ღირებულების დაახლოებითი მოცულობა: | ხელშეკრულების პერიოდში (12 თვე) შესასრულებელი სამუშაოების ჯამური საორიენტაციო მიახლოებითი ღირებულება შეადგენს 5,000,000 ლარს (გადასახადების ჩათვლით).  ბანკი ამ მოცულობაზე პასუხისმგებლობას არ იღებს, ვინაიდან ტენდერის ფარგლებში შესაძლოა შეირჩეს ერთზე მეტი კომპანია და ასევე, შესაძლოა წლიური დაკვეთების მოცულობა შეიცვალოს როგორც ზრდის ასევე შემცირების მიმართულებით; |
| 1.7 | სატენდერო წინადადების მოქმედების ვადა: | სატენდერო წინადადება ძალაში უნდა იყოს ტენდერის გახსნიდან:  90 (ოთხმოცდაათი) კალენდარული დღის განმავლობაში |
| 1.8 | სატენდერო წინადადების შემადგენლობა: | სატენდერო წინადადება უნდა მოიცავდეს სულ მცირე შემდეგ ნაწილებს:   * დანართი N1 - ფასების ცხრილი; * დანართი N2 - რეკვიზიტები; * დანართი N3 - შემოთავაზებული პროდუქტის/მასალების დეტალური სპეციფიკაციები; * დანართი N4 - ფინანსური დოკუმენტაცია; * დანართი N5 - გამოცდილების დამადასტურებელი დოკუმენტაცია;   ტენდერში მონაწილეობის მისაღებად აუცილებელია ტენდერში მონაწილემ შეავსოს დანართი N1 – „ფასების ცხრილი“ და წარმოადგინოს იგი როგორც ხელმოწერილი ასევე ექსელის ფორმატში;  ფასების ცხრილში მიღებული **„ჯამური სატენდერო ფასი“** ტენდერში მონაწილემ უნდა დააფიქსიროს სისტემაში. „ჯამური სატენდერო ფასი“ უნდა მოიცავდეს ყველა გადასახდელსა და გადასახადს.  ფასების ცხრილში ტენდერის მონაწილემ ცალკე უნდა დააფიქსიროს რა მოგების პროცენტი აქვს გათვალისწინებული ერთეულ ფასებში:   |  |  | | --- | --- | | მოგება (მოგება უნდა მოიცავდეს ზედნადებ ხარჯებსაც) | ----% |   დანართი N1-ში, ასევე მოცემულია 3 პუნქტი რომელიც გულისხმობს საქართველოს ბანკის 3 სხვადასხვა ტიპის ობიექტის სარემონტო სამუშაოების განფასებას 1 მ2 შემთხვევაში. აღნიშნული ობიექტების დათვალიერება და საველე ვიზიტი შესაძლოა დაინიშნოს ბანკის საპროექტო სამსახურის უფროსთან ერთად. ტენდერში მონაწილემ უნდა განაფასოს აღნიშნული 3 პუნქტიც და მიუთითოს 1 მ2 ობიექტის სარემონტო სამუშაოების ღირებულება, ლარში, გადასახადების ჩათვლით;  სატენდერო წინადადება წარმოდგენილი უნდა იყოს თანდართული ფასების ცხრილის ფორმატის დაცვით. წინააღმდეგ შემთხვევაში წინადადება არ განიხილება.  პრეტენდენტებმა დანართი N1 - “ფასების ცხრილში“ უნდა მიუთითონ საქონლის სასაქონლო ნიშანი და/ან მარკა/მოდელი (არსებობის შემთხვევაში) და, ასევე მწარმოებელი კომპანია და წარმოშობის ქვეყანა.  პრეტენდენტებმა წინადადებას თან უნდა დაურთონ შემოთავაზებული მასალებისა და საქონლის სპეციფიკაციები.  ტენდერში მონაწილეს უნდა შეეძლოს მოთხოვნის შემთხვევაში აღნიშნული მასალების „ტექნიკური დამტკიცების ევროპული ორგანიზააციის“ (European Organisation for Technical Approval – EOTA) მოთხოვნებისადმი და მითითებული სტანდარტებისადმი შესაბამისობის დამადასტურებელი დოკუმენტების (სერთიფიკატი, დეკლარაცია) ასლები.  ტენდერში მონაწილეს უნდა ჰქონდეს შესაძლებლობა მოთხოვნისამებრ წარმოუდგინოს შემსყიდველს შემოთავაზებული პროდუქციის ხარისხის დამადასტურებელი დოკუმენტები (სერტიფიკატები) და შესატყვისობის სერტიფიკატი. |
| 1.9 | სატენდერო წინადადების ხელმოწერა: | სატენდერო წინადადება ხელმოწერილი და დამოწმებული უნდა იყოს:  შესაბამისი ავტორიზაციის მქონე პირის მიერ |
| 1.10 | სატენდერო დოკუმენტაციის დაზუსტება: | სატენდერო დოკუმენტაციასთან დაკავშირებით კითხვების არსებობის შემთხვევაში, ტენდერში მონაწილე კომპანიამ წერილობით (ელ-ფოსტის მეშვეობით) უნდა მიმართოს ბანკის საკონტაქტო პირს წინამდებარე ტენდერის ფარგლებში:  არაუგვიანეს ტენდერის გახსნამდე 3 სამუშაო დღით ადრე |
| 1.11 | ტენდერის ფარგლებში ბანკის საკონტაქტო პირი: | სახელი და გვარი: მარიამ ნაკაშიძე  პოზიცია: შესყიდვების მენეჯერი  ელ ფოსტა: [mnakashidze@bog.ge](mailto:mnakashidze@bog.ge)  ტელ: +995 599 358 444 |
| 1.12 | წინასატენდერო შეხვედრა/ველზე ვიზიტი: | შესაძლებელია დაიგეგმოს საველე ვიზიტი ან/და წინასატენდერო შეხვედრა, კომპანიების მხრიდან ამგვარი მოთხოვნის შემთხვევაში. შეხვედრის დეტალები საჭიროების შემთხვევაში დამატებით აიტვირთება სისტემაში. |

# ნაწილი N2 - შეფასებისა და კვალიფიკაციის კრიტერიუმები

|  |  |  |
| --- | --- | --- |
| ზოგადი ნაწილის შეფასება: | | |
| 2.1 | რეორგანიზაცია/ლიკვიდაციის პროცესია არ არსებობა: | ტენდერში მონაწილე კომპანიის წინააღმდეგ არ უნდა მიმდინარეობდეს გადახდისუუნარობის საქმის წარმოება და იგი არ უნდა იყოს ლიკვიდაციის / რეორგანიზაციის პროცესში; |
| 2.2 | საჯარო სამართლებრივი შეზღუდვის არ არსებობა: | ტენდერის მონაწილის უძრავ და მოძრავ ნივთებსა (გარდა მექანიკური სატრანსპორტო საშუალებისა) და არამატერიალურ ქონებრივ სიკეთეზე არ უნდა ვრცელდებოდეს სასამართლო ან სხვა უფლებამოსილი ორგანოს მიერ კანონით დადგენილი წესით დადებული ყადაღა, უფლების განკარგვის შეზღუდვა და აკრძალვა. |
| 2.3 | ინტერესთა კონფლიქტის არარსებობა: | ტენდერის მონაწილეს არ უნდა ჰქონდეს ინტერესთა კონფლიქტი.  ითვლება, რომ ტენდერის მონაწილეს აქვს ინტერესთა კონფლიქტი ტენდერის ერთ ან რამდენიმე სხვა მხარესთან, თუ:   1. პირდაპირ ან არაპირდაპირ აკონტროლებს, ან თავად კონტროლდება ტენდერის სხვა მონაწილის მიერ; 2. მას და ტენდერის სხვა მონაწილეს ჰყავთ ერთი და იგივე იურიდიული წარმომადგენელი; 3. აქვთ ურთიერთობა ტენდერის სხვა მონაწილესთან, უშუალოდ ან საერთო მესამე მხარის საშუალებით, რაც მათ აძლევს საშუალებას მოახდინონ ზეგავლენა სხვა ტენდერში მონაწილის სატენდერო წინადადებაზე; 4. ტენდერში, ტენდერის მონაწილის მიერ ერთზე მეტ სატენდერო წინადადებაში მონაწილეობა; 5. აქვს მჭიდრო საქმიანი ან ოჯახური ურთიერთობა ბანკის პერსონალთან, ვინც: პირდაპირ ან არაპირდაპირაა ჩართული სატენდერო დოკუმენტების ან კონტრაქტის სპეციფიკაციების მომზადებაში. |
| 2.4 | კონტრაქტის შეუსრულებლობა: | ტენდერის მონაწილემ ბანკს უნდა მიაწოდოს ინფორმაცია ყველა იმ კონტრაქტის შესახებ, რომლის შესრულების ვალდებულება აიღო თუმცა ვერ შეასრულა შემდეგი პერიოდის განმავლობაში:  2015 წლის იანვრიდან ტენდერის გახსნის თარიღამდე  თუ აღმოჩნდა, რომ ტენდერში მონაწილემ ამგვარი ინფორმაციის წარმოდგენას თავი აარიდა, ხოლო ბანკმა საკუთარი წყაროებიდან შეიტყო მსგავსი კონტრატ(ებ)ის არსებობის შესახებ, ტენდერში მონაწილე მოხვდება ბანკის „შავ სიაში“ და მონაწილეობას ვერ მიიღებს ბანკის ტენდერებში შემდეგი 3 (სამი) წლის განმავლობაში. |

|  |  |  |
| --- | --- | --- |
| კომპანიის ფინანსური მდგომარეობის შეფასება: | | |
| 2.5 | ფინანსური დოკუმენტაციის წარმოდგენა: | ტენდერში მონაწილემ უნდა წარმოადგინოს:  ბოლო 3 წლის (2017, 2018, 2019 წწ) აუდიტირებული ბალანსების, ან ბანკისათვის მისაღები სხვა ფინანსური ანგარიშების წარდგენა თავისი მყარი ფინანსური პოზიციის საჩვენებლად. |
| 2.6 | საშუალო წლიური ბრუნვა: | ტენდერში მონაწილის საშუალო წლიური ბრუნვა ბოლო 3 წლის (2017, 2018, 2019 წწ) მიხედვით უნდა იყოს სულ მცირე **500,000** ლარი.  საშუალო წლიური ბრუნვის დასადასტურებლად, კომპანიამ უნდა წამოადგინოს დამოწმებული მოგება-ზარალის დეკლარაციები. აღნიშნული დოკუმენტის ალტერნატივად შესაძლოა წარმოდგენილ იქნას იმავე ინფორმაციის მატარებელი შიდა ფინანსური დოკუმენტი, რომელიც დამოწმებული და ხელმოწერილი იქნება კომპანიის უფლებამოსილი წარმომადგენლის მიერ.  *შენიშვნა: საშუალო წლიური ბრუნვა ანგარიშდება როგორც 3 (სამი) წლის განმავლობაში შესრულებული სამუშაობისათვის დამოწმებული გადახდების ჯამი გაყოფილი სამზე.* |
| 2.7 | ხელმისაწვდომობა ლიკვიდურ ფინანსურ აქტივებზე: | ტენდერის მონაწილემ უნდა აჩვენოს, რომ მას გააჩნია ან ხელი მიუწვდება ფინანსურ რესურსებზე, როგორიცაა ლიკვიდური აქტივები, დაუგირავებელი უძრავი ქონება, საკრედიტო ხაზები და სხვა ფინანსური საშუალებები.  დადასტურებული ნაღდი ფულის მოძრაობის მოთხოვნა წინამდებარე კონტრაქტისათვის უნდა იყოს არანაკლებ **100,000** ლარი;  *შენიშნვა: ლიკვიდურ აქტივებზე ხელმისაწვდომობის დასადასტურებლად, ტენდერში მონაწილემ შესაძლოა წარმოადგინოს ამონაწერი მომსახურე ბანკიდან ან/და მომსახურე ბანკის წერილი, რომ მოთხოვნის შემთხვევაში, ბანკი მზად არის გასცეს ტენდერში მონაწილის სახელზე საკრედიტო ხაზი არანაკლებ მოთხოვნილი ოდენობით.* |

|  |  |  |
| --- | --- | --- |
| კომპანიის გამოცდილების შეფასება: | | |
| 2.8 | ზოგადი გამოცდილება: | ტენდერში მონაწილე კომპანიის ზოგადი გამოცდილება უნდა იყოს სულ მცირე: 3 (სამი) წელი |
| 2.9 | სპეციფიკური გამოცდილება: | ბოლო 3 (სამი) წლის განვალობაში, ტენდერში მონაწილე კომპანიას წარმატებით უნდა ჰქონდეს განხორციელებული სულ მცირე 1 (ერთი) ანალოგიური[[1]](#footnote-1) ტიპის კონტრაქტი ღირებულებით არანაკლებ **50,000** ლარი;  *შენიშნვა: აღნიშნულის დემონსტრირებისთვის, კომპანიამ უნდა წარმოადგინოს ხელშეკრულებების ასლი, გადახდის დამადასტურებელი დოკუმენტი და მიღება-ჩაბარების აქტები;* |
| 2.10 | პერსონალის გამოცდილება: | ტენდერში მონაწილემ უნდა აჩვენოს, რომ რომ საკვანძო თანამდებობებისათვის მას ჰყავს პერსონალი, რომელიც აკმაყოფილებს შემდეგ მოთხოვნებს:   |  |  |  | | --- | --- | --- | | # | თანამდებობა | მსგავსი სამუშაო გამოცდილება (წლები) | | 1 | პროექტების მენეჯერი | 5 | | 2 | სამუშაოთა ზედამხედველი | 5 |   *შენიშნვა: აღნიშნულის დემონსტრირებისთვის, კომპანიამ უნდა წარმოადგინოს შემოთავაზებული პერსონალის რეზიუმეები;* |

# ნაწილი N3 - ტენდერის პროცედურა

|  |  |  |
| --- | --- | --- |
| 2.12 | სატენდერო დოკუმენტაციის ცვლილება: | სატენდერო წინადადებების წარდგენის ბოლო ვადამდე ნებისმიერ მომენტში ბანკს შეუძლია სატენდერო დოკუმენტაციაში ცვლილებების შეტანა. |
| 2.13 | ტენდერის შეწყვეტა: | ბანკი უფლებამოსილია რომ ნებისმიერ ეტაპზე შეწყვიტოს ტენდერი და ტენდერის გამოცხადება არ ავალდებულებს ბანკს კონტრაქტის გაფორმებას რომელიმე მომწოდებელთან. |
| 2.14 | ტენდერში მონაწლეობის ხარჯები: | სატენდერო წინადადების მომზადებისა და წარდგენის ყველა ხარჯს გაიღებს ტენდერის მონაწილე და ბანკი არც ერთ შემთხვევაში არ არის პასუხისმგებელი ამ ხარჯებზე ტენდერის პროცესის ან მისი შედეგების მიუხედავად. |
| 2.15 | სატენდერო ფასი: | ყველა გადასახადი და მოსაკრებელი, რომელიც კონტრაქტორმა უნდა გადაიხადოს კონტრაქტის ფარგლებში, ან ნებისმიერი სხვა მიზნებისათვის, შეტანილი უნდა იქნას ტენდერის მონაწილის მიერ წარმოდგენილ სატენდერო წინადადების მთლიან ფასში. |
| 2.16 | სატენდერო წინადადების არსებითად შესაბამისობა: | სატენდერო წინადადება არსებითად შესაბამისად ითვლება იმ შემთხვევაში, თუ ის პასუხობს სატენდერო დოკუმენტაციის მოთხოვნებს რაიმე არსებითი ხასიათის გადახრების, დათქმების ან გამოტოვების გარეშე. |
| 2.17 | შემოთავაზებული ფასდაკლება: | იმ შემთხვევაში თუ ტენდერი ითვალისწინებს ვაჭრობას საიტზე, ტენდერში მონაწილემ სატენდერო წინადადებაში უნდა მიუთითოს ფასდაკლების გათვალისწინების მეთოდოლოგია. თუ აღნიშნული მეთოლოგია არ არის მითითებული სატენდერო წინადადებაში, ბანკი იგულისხმებს, რომ ფასდაკლების პროცენტი გავრცელდება ხარჯთაღრიცხვის ყველა პუნქტზე თანაბრად. |
| 2.18 | სატენდერო წინადადების დაზუსტება | ტენდერის გახსნის შემდეგ, ბანკმა შესაძლოა მოთხოვოს ტენდერში მონაწილე კომპანიას დამატებითი დოკუმენტაციის წარმოდგენა ან/და წარმოდგენილი დოკუმენტაციის დაზუსტება, რისთვისაც ტენდერში მონაწილეს უნდა მიეცეს გონივრული ვადა. ამასთან, თუ ტენდერში მონაწილე კომპანიის მიერ წარმოდგენილ წინადადებას, სატენდერო დოკუმენტაციით მოთხოვნილი ინფორმაციის არსებითად მნიშვნელოვანი ნაწილი აკლია, ტენდერის მონაწილე შესაძლოა დისკვალიფიციებულ იქნას დაზუსტების გარეშე. |
| 2.15 | მოლაპარაკებები ტენდერის გახსნის შემდეგ: | ბანკმა, საკუთარი შეხედულებისამებრ, შესაძლოა ტენდერის გახსნის შემდეგ აწარმოოს დამატებითი მოლაპარაკებები უდაბლესი ფასის მქონე ერთზე მეტ მონაწილე კომპანიასთან და მოლაპარაკებების შედეგების მიხედვით მიიღოს საბოლოო გადაწყვეტილება. ხელშეკრულება შესაძლოა გაფორმდეს ერთზე მეტ კომპანიასთან. |
| 2.16 | სატენდერო კომისია: | ტენდერის გახსნის შემდეგ, წარმოდგენილი წინადადებების საფუძველზე, საუკეთესო წინადადების მქონე კომპანიას (კომპანიებს) გამოავლენს ბანკის სატენდერო კომისია. |
| 2.16 | ხელშეკრულების შესრულების საბანკო გარანტია: | ბანკმა შესაბამისი რისკების შეფასების შედეგად, ტენდერში მონაწილე კომპანიას ხელშეკრულების გაფორმებამდე შესაძლოა მოსთხოვოს ხელშეკრულების შესრულების საბანკო გარანტიის წარმოდგენა სახელშეკრულებო ღირებულების არაუმეტეს 10%-ის ოდენობით. |

# ნაწილი N4 - კონტრაქტის ძირითადი პირობები

|  |  |  |
| --- | --- | --- |
| 2.18 | ხელშეკრულებასა და სატენდერო დოკუმენტაციას შორის განსხვავება: | ხელშეკრულების და წინამდებარე დოკუმენტის პირობებს შორის წინააღმდეგობის შემთხვევაში უპირატესობა მიენიჭება ხელშეკრულების პირობებს. |
| 2.19 | ხელშეკრულების შესრულების საბანკო გარანტია: | ხელშეკრულების ფარგლებში კონკრეტული დაკვეთის წინ შესაძლოა ბანკმა მოითხოვოს ხელშეკრულების შესრულების გარანტიის წარმოდგენა.  ხელშეკრულების შესრულების საბანკო გარანტიის თანხა შეადგენს ხელშეკრულების/დაკვეთის ღირებულების **10%**-ს და გაცემული უნდა იყოს მხოლოდ ადგილობრივი კომერციული ბანკების მიერ, რომლებიც ოპერირებენ საქართველოს ტერიტორიაზე. კონტრაქტის შესრულების საბანკო გარანტია წარმოდგენილი უნდა იყოს უპირობო (პირველივე მოთხოვნისთანავე) საბანკო გარანტიის სახით. საქართველოს ტერიტორიაზე მოქმედი ბანკების სრული სია ხელმისაწვდომია საქართველოს ეროვნული ბანკის ვებ-გვერდზე, შემდეგ ბმულზე: <https://www.nbg.gov.ge/index.php?m=403&lng=eng>  *შენიშვნა: აღნიშნული ბმულის მითითება ემსახურება შესაფერისი ადგილობრივი ბანკის მოძებნის პროცესის გამარტივებას და არ ავალდებულებს დამკვეთს პასუხისმგებლობა აიღოს სიაში მოცემულ რომელიმე და/ან ყველა ბანკის საიმედოობის შესახებ.* |
| 2.20 | საავანსო გარანტია: | ავანსი შეადგენს ხელშეკრულების ღირებულების არაუმეტეს **30%**-ს.  თუ ბანკი ჩათვლის, რომ კონტრაქტორისთვის ავანსის გადახდა ბანკისთვის დაკავშირებულია რისკებთან, შესაძლოა კონტრაქტორს მოეთხოვოს ავანსის თანხაზე საბანკო გარანტიის წარმოდგენა. |
| 2.21 | გარემოს დაცვა და ნარჩენების მართვა: | ბანკი იღებს ვალდებულებას შეამციროს გარემოზე ზემოქმედება და უზრუნველყოს გარემოს დაცვითი და მდგრადი განვითარების კომპონენტების მონიტორინგი.  ბანკი თანამშრომლობს იმ მომწოდებლებთან, რომლებიც იზიარებენ იგივე სტანდარტებს და მათ პოლიტიკაში და ყოველდღიურ საქმიანობაში ასახულია სახიფათო ნარჩენების, ენერგიის, წყლის და ნახშირორჟანგის მინიმაზაციის მიზნით დასახული ქმედებები და ყოველდღიურ საქმინობაში ახდენენ ამის კონტროლს, რის დამადასტურებლად შეუძლიათ დოკუმენტაციის წარმოდგენა.  ბანკთან თანამშრომლობის შემთხვევაში კომპანია იღებს ვალდებულებას რომ:   * სრულად და ჯეროვნად დაიცავს გარემოს დაცვის, ადგილობრივი ან/და საერთაშორისო კანონმდებლობის მოთხოვნებს, მათ შორის, გარემოზე ზემოქმედების შეფასების ანგარიშით თუ ეკოლოგიური ექსპერტიზის დასკვნით გათვალისწინებულ მოთხოვნებს ან/და სანებართვო თუ სალიცენზიო პირობებს; * უზრუნველყოფს ნარჩენების შეგროვებას, ტრანსპორტირებასა და დამუშავებას, კანონმდებლობის შესაბამისად; * ნებისმიერი ისეთი გარემოების (მათ შორის, ერთმნიშვნელოვნად ნებისმიერი სახის ავარიის, ინციდენტის ან/და უბედური შემთხვევის) დადგომიდან, რომელიც საფრთხეს უქმნის გარემოს დაცვას ან/და გარემოს დაცვის ადგილობრივი ან/და საერთაშორისო კანონმდებლობის მოთხოვნების დარღვევიდან ან ასეთი გარემოებების დადგომის საშიშროების წარმოშობიდან 5 (ხუთი) საბანკო დღის ვადაში აცნობებს ბანკს აღნიშნულის თაობაზე და იმ ზომების შესახებ, რომელსაც იგი იღებს ზემოთ ხსენებული გარემოებების აღმოსაფხვრელად. * სრულად დაიცავს შრომის უსაფრთხოების წესებსა და ნორმებს საქართველოში მოქმედი კანონმდებლობის შესაბამისად. |
| 2.22 | დაზღვევა: | კონტრაქტორი ვალდებულია ბანკისა და კონტრაქტორის ერთობლივი სახელით დააზღვიოს ობიექტზე სამუშაოები სამუშაოების მიმდინარეობის სრული პერიოდის განმავლობაში. დაზღვევას ექვემდებარება კონტრაქტორის რისკად მიჩნეული შემდეგი გარემოებები:   * ობიექტის, დანადგარებისა და მასალების დაკარგვა ან დაზიანება; * აღჭურვილობის დაკარგვა ან დაზიანება; * ქონების დაკარგვა ან დაზიანება კონტრაქტთან დაკავშირებით; * ადამიანების ტრავმები ან სიკვდილი;   დაზღვევის მინიმალური თანხა და სხვა გამოსაქვითი თანხები:   * მინიმალური სადაზღვევო დასაფარი თანხები სამუშაოების, ქარხნის/დანადგარების და მასალებისათვის: კონტრაქტის ღირებულების 110%; * მაქსიმალური სადაზღვევო დასაკავებელი თანხები სამუშაოების, ქარხნის/დანადგარების და მასალების დაზღვევისათვის: 3,500 ლარი; * მინიმალური სადაზღვევო დასაფარი თანხები მანქანა-დანადგარების დაზიანების ან დაკარგვის შემთხვევაში: 100,000 ლარი; * მაქსიმალური დასაკავებელი თანხები მანქანა-დანადგარების დაზღვევისათვის: 3,500 ლარი; * მინიმალური სადაზღვევო დასაფარი თანხები კონტრაქტთან დაკავშირებული ქონების (სამუშაოების, ქარხნის/დანადგარების და მასალების გარდა) დაზიანების ან დაკარგვის შემთხვევაში: 100,000 ლარი; * მაქსიმალური დასაკავებელი თანხები მესამე სხვა ქონების დაზღვევისათვის – 3,500 ლარი; * მინიმალური სადაზღვევო დასაფარი თანხები ტრამვისა და სიკვდილის შემთხვევაში შეადგენს:  1. კონტრაქტორის პერსონალისათვის: 5,000 ლარს/კაცზე, მთლიანობაში მინიმუმ 100,000 ლარს; 2. მესამე პირთათვის 50,000 ლარს;   *შენიშნვა: მიუხედავად იმისა, რომ სატენდერო დოკუმენტაციით მოთხოვნილია რომ კომპანიას გააჩნდეს სადაზღვევო პაკეტი, კომპანია ბანკისა და მესამე პირებისთვის მიყენებული ზარალისა და ზიანის ანაზღაურებაზე პასუხისმგებელი რჩება ინდივიდუალურად და სრულად. კომპანია პასუხისმგებელია დაიცვას შრომის უსაფრთხოების წესები და შესაბამისად, სრულ პასუხისმგებლობას იღებს ყველა შესაძლო შედეგზე რაც მათი არაჯეროვნად შესრულებით შესაძლოა დადგეს.* |
| 2.23 | სამუშაოების დასრულების ვადები: | კონტრაქტის ხელმოწერის თარიღიდან 7 დღის განმავლობაში კონტრატორმა ბანკს უნდა წარმოუდგინოს სამუშაოების პროგრამა. სადაც გაწერილი იქნება სამუშაოების ეტაპების შესრულების ვადები. |
| 2.24 | ჯარიმები ვადაგადაცილებაზე: | თითოეული ეტაპის სამუშაოების დასრულების ვადის გადაცილების ჯარიმა შეადგენს შესაბამისი ეტაპის სამუშაოების ღირებულების 0,5% თითოეულ გადაცილებულ დღეზე. სამუშაოების ვადაგადაცილების ჯარიმის მაქსიმალური თანხა შეადგენს კონტრაქტის საბოლოო ფასის 10%-ს. |
| 2.25 | პროექტის მენეჯერი/სამუშაოების ზედამხედველი: | კონტრაქტორმა ხელშეკრულების ფარგლებში უნდა გაითვალისწინოს პროექტის მენეჯერის ტექნიკური ხასიათის მითითებები. ხელშეკრულების ფარგლებში პროექტის მენეჯერი/სამუშაოების ზედამხედველი არის:  დაზუსტდება ხელშეკრულების გაფორმების ეტაპზე |
| 2.26 | ანგარიშსწორება: | ხელშეკრულების ფარგლებში ანგარიშსწორება განხორციელდება შესაბამისი ცალკეული პროექტის/დავალების სრულად და ჯეროვნად შესრულებისა და მხარეთა შორის შესაბამისი მიღება-ჩაბარების აქტის გაფორმებიდან 10 (ათი) საბანკო დღის ვადაში. |
| 2.27 | დეფექტებზე და ხარისხზე პასუხისმგებლობის გარანტია | კომპანია პასუხისმგებელი იქნება შესრულებული სამუშაოების ხარისხზე და დეფექტებზე სამუშაოების დასრულებიდან და შესაბამისი მიღება-ჩაბარების აქტის გაფორმებიდან 12 (თორმეტი) თვის განმავლობაში. |

დანართი N1: ფასების ცხრილი თანდართულია

დანართი N2: საბანკო რეკვიზიტები

ორგანიზაციის დასახელება:

საიდენტიფიკაციო კოდი:

იურიდიული მისამართი:

ფაქტიური მისამართი:

ხელმძღვანელის სახელი და გვარი:

ხელმძღვანელის პირადი ნომერი:

ხელმძღვანელის ტელეფონის ნომერი:

საკონტაქტო პირის სახელი და გვარი:

საკონტაქტო პირის პირადი ნომერი:

საკონტაქტო ტელეფონი:

ელექტრონული ფოსტის მისამართი:

ვებ-გვერდი:

ბანკის დასახელება:

ბანკის კოდი:

ბანკის ანგარიშის ნომერი:

კომპანიის სახელი

უფლებამოსილი პირის ხელმოწერა \_\_\_\_\_\_\_\_\_\_\_\_\_\_\_

საკონტაქტო ნომერი:

# დანართი N3: დამატებითი მოთხოვნები მასალებთან და სამუშაოს ორგანიზებასთან დაკავშირებით

1. გამოყენებული მასალის ხარისხი უნდა აკმაყოფილებდეს საქართველოში მოქმედ ყველა სამშენებლო ნორმასა და სტანდარტს. ყველა მასალა, მოწყობილობა, საკომპლექტო ნაწილი, სამარაგო საგანი, ხელშეკრულების ფარგლებში, უნდა იყოს ახალი, უხმარი, მაღალი ხარისხის, საუკეთესო დონეზე დაპროექტებული და დამზადებული. უხარისხო ან დაბალი ხარისხის მასალები, მოწყობილობები და საკომპლექტო ნაწილები არ მიიღება და მათი გამოყენება არ იქნება ნებადართული;
2. სამუშაოების წარმოების პირობები უნდა შეესაბამებოდეს საქართველოს მოქმედი კანონმდებლობით დადგენილ წესებსა და ნორმებს. სამუშაოების შესრულების პროცესში პრეტენდენტმა უნდა უზრუნველყოს სამუშაო ადგილის შემოფარგვლა და დამცავი გამაფრთხილებელი თვალსაჩინოების მანიშნებლების დაყენება;
3. მასალები უნდა ინახებოდეს დახურული წესით, გარდა იმ მასალებისა, რომლებიც ნორმების მიხედვით ინახება ღია ცის ქვეშ. მასალებისა და კონსტრუქციების ხარისხი უნდა შეესაბამებოდეს საქართველოში მოქმედ სტანდარტებსა და სამშენებლო ნორმებს. სამუშაოს დაწყებისთანავე წარმოდგენილი და შეთანხმებული უნდა იყოს სამუშაოს წარმოების გეგმა;
4. შემსრულებელმა უნდა აწარმოოს ფარული სამუშაოების აქტები იმ სამუშაოებზე, რომლებზეც საჭიროა აღნიშნული დოკუმენტაციის წარმოება;
5. მშენებლობის დროს აუცილებელია საქართველოს კანონმდებლობით ან საერთაშორისო სტანდარტებით ხელმძღვანელობა, მათი ჯეროვნად შესრულება და მოთხოვნების დაცვა;
6. სამშენებლო ობიექტებზე დასაქმებული თანამშრომლები უზრუნველყოფილნი უნდა იყვნენ ინდივიდუალური დაცვის საშუალებებით და ასევე უნდა სრულდებოდეს საერთო კოლექტიური დაცვის ღონისსძიებებიც. აუცილებელია უსაფრთხოების ტექნიკის, საწარმოო სანიტარიის და ხანძარსაწინააღმდეგო მომქმედი წესების, ნორმებისა და ინსტრუქციების დაცვა. სამუშაოების შესრულებისას, მიმწოდებელმა თითოეული სამუშაოსთვის უნდა უზრუნველყოს ისეთი უსაფრთხო და ადამიანის ჯანმრთელობისათვის უვნებელი სამუშაო პირობები, რის შესაძლებლობასაც იძლევა საქმიანობის ხასიათი და რაც დადგენილია მიმდინარე პერიოდში საქართველოში არსებული შესაბამისი მარეგულირებელი ორგანოების მიერ; მათ შორის გათვალისწინებული უნდა იყოს საქართველოში მოქმედი შესაბამისი ორგანოების მიერ გაცემული რეკომენდაციები და რეგულაციები COVID 19 ვირუსთან დაკავშირებით;
7. შემსრულებელმა ვალდებულია დაიცვას დამკვეთი ყოველგვარი პრეტენზიისაგან, მოთხოვნისაგან, სარჩელისაგან, ზარალის ანაზღაურებისაგან და ხარჯებისაგან, რომელიც შეიძლება წარმოიშვას სარემონტო სამუშაოების წარმოების პროცესში ან მასთან დაკავშირებით. საჭიროების შემთხვევაში შემსრულებელმა საკუთარი სახსრებით და ხარჯებით უნდა უზრუნველყოს კომუნიკაციის გადატანა მისი დაზიანების გარეშე. შემსრულებელმა უნდა მიიღოს ყველა საჭირო ზომა შენობის, ნაგებობის, მილსადენების, კაბელების, კანალიზაციის, რკინიგზის და სხვა კომუნიკაციების დასაცავად. სამუშაოთა წარმოების დროს განსაკუთრებით ყურადღებით უნდა შესრულდეს მიწის გათხრითი სამუშაოები (ელ. კაბელის, გაზსადენის, წყალსადენის და სხვა). აუცილებელია სამუშაოთა წარმოების ზონაში მოხვედრილი კომუნიკაციების მფლობელთა ინფორმირება და თანდასწრება, ასევე მათი მოთხოვნების გათვალისწინება. ხსენებული სამუშაოები საჭიროებისამებრ შეთანხმებული უნდა იყოს შესაბამის კანონმდებლობაში გათვალისწინებულ სამსახურებთან შემსრულებლის მიერ.
8. შემსრულებელმა საკუთარი სახსრებით უნდა უზრუნველყოს არსებული მეორადი მასალების ტრანსპორტირება შემსყიდველის მიერ მითითებულ საწყობში, ხოლო მეორადი ნაწილები, რომელთა მეორადი გამოყენება არ შეიძლება, უნდა იყოს უტილიზირებული საქართველოს კანონმდებლობით დადგენილი წესის მიხედვით;
9. სამუშაო ადგილის მომზადებასა და გარემოს დაცვისათვის და შრომის უსაფრთხოების დაცვისთვის მიმწოდებელი პასუხისმგებელია:

* შეასრულოს სამუშაოები შრომის უსაფრთხოების პირობების დაცვით;
* უზრუნველყოს სამუშაო ადგილის ფარგლებში გარემოზე ეკოლოგიური ზემოქმედების მინიმუმამდე დაყვანა;
* მინიმუმამდე დაიყვანოს სამუშაოებთან დაკავშირებული ხმაურის, ვიბრაციის და მტვრის გავლენა გარემოზე;
* ყველა სახის მოსამზადებელი სამუშაოების დაწყება საჭიროებისამებრ შეთანხმებული უნდა იყოს ა(ა)იპ საქალაქო ინფრასტრუქტურისა და კეთილმოწყობის სამსახურთან;
* სამუშაოების დასრულების შემდეგ შემსრულებელი თავისი ძალებით და სახსრებით 5 დღის განმავლობაში ვალდებულია გაათავისუფლოს სამუშაო ადგილი სამშენებლო მოწყობილობა-დანადგარებისაგან, მასალებისაგან, დროებითი ნაგებობებისაგან და ა.შ.
* სამშენებლო ობიექტზე შეიძლება დაშვებულ იქნას მხოლოდ ის პირი, რომელთაც გავლილი ექნება ტექნიკის უსაფრთხოების და სანიტარულ წესებზე სპეციალიზირებული ინსტრუქტაჟი;
* მოძრაობისათვის სახიფათო ზონებში საჭიროა დაიდგას სპეცილიზირებული გამაფრთხილებელი ნიშნები;
* სამუშაო ადგილები უნდა იქნას უზრუნველყოფილი სამუშაოს წამოებისათვის საჭირო უსაფრთხოების ინვენტარით;
* სამუშაოს დაწყების წინ მუშები უზრუნველყოფილი უნდა იყვნენ დამცველი ჩაჩქანებით, სპეცილიზირებული ტანსაცმლით და ფეხსაცმლით;
* მშენებლობისათვის გამოყოფილი ყველა ჯგუფი უზრუნველყოფილი უნდა იყოს პირველადი დახმარების მედიკამენტებით;
* სამუშაოების დროს დაცული უნდა იყოს სპეც ტექნიკის გამოყენების ყველა წესი და უსაფრთხოების სტანდარტი.
* ხანძარსაწინააღმდეგო უსაფრთხოების წესების შესრულებას მშენებლობაზე უნდა დაეთმოს განსაკუთრებული ყურადღება;

1. ანალოგიურობა გულისხმობს მსგავსებას ფიზიკური მოცულობის, სირთულის, განხორციელების მეთოდების, ტექნოლოგიების და სხვა თავისებურებების მიხედვით; [↑](#footnote-ref-1)